Chris en Kim wen in KaapstadChris Jooste vier sy oorwinning in die Kaapstad-fietstoer. Foto: Twitter. Die speke het gesing en meer as 28 000 deelnemers het met hul fietse deur die Moederstad se strate geblits tydens die immergewilde Kaapstad-fietstoer. Suid-Afrika se Chris Jooste was die eerste elite-renjaer oor die wenstreep in die mansafdeling toe hy die afstand (109 km) in ŉ tyd van 2:34:14 voltooi het. “Dít is die toppunt van die sport in Suid-Afrika en ek is baie opgewonde oor my vertoning. Daar was baie sterk fietsryers gewees, maar alles het vir my in plek geval,” het hy gesê. Andries Nigrini en Jaedon Terlouw het saam met Jooste op die podium gestaan. Oudergewoonte was Kim le Court de Billot die wenner van die elite-vrouekategorie toe sy die 79 km in 2:13:20 kafgetrap het. Dit was die 26-jarige fietsryer, wat in Suid-Afrika gebore is, maar Mauritius tydens die Afrika-spele van 2019 verteenwoordig het, se derde titel op ŉ streep. Sy het ook in 2018 met die louere weggejaag. ????Elite Women’s Race Results: Congratulations to Kim Le Court De Billot who takes her third consecutive Cape Town Cycle Tour title. 1. Kim Le Court De Billot 02:13:202. Vera Looser 3. Ashleigh Moolman- Pasio 4. Hayley Preen 5. Cherise Willeit ????Chris Hitchcock pic.twitter.com/2waOe8eodN — Cape Town Cycle Tour (@CTCycleTour) March 12, 2023 Vera Looser het tweede klaargemaak, terwyl Ashleigh Moolman-Pasio in die derde plek oor die wenstreep gejaag het. Dit was die 45ste keer dat die gewilde fietswedren aangebied is. Elite-mans: Elite-vroue: